
על מגמת הסוגיה/ מסקנתה:
רא"ש מסכת בבא בתרא פרק א סימן א 
רב אלפס ז"ל הביא לישנא בתרא דחשיב ליה עיקר משום דפריך פירכי טובא אלישנא קמא. ואף ע"ג דשני ליה שינויי דחיקי נינהו. ועוד דרבי יוחנן ורב אשי איירי לשנויי האי לישנא בתרא ובכל דוכתא קי"ל דהיזק ראיה שמיה היזק:

דיונים על הגדרת היזק ראיה (כולל יחסה למנהג הפוך או לאפשרות המחילה)
הרב מאיר הלוי אבועלפייה, יד רמ"ה בבא בתרא דף ג עמוד א 
ואע"ג דאיחזוק דדיירי הכי כמה שני לא קיימא להו חזקה ...דחצר אע"ג דלא מכוין לעיוני, נמי לא סגיא דלא חזי, דהא ליכא מחיצה כלל וכולה חדא תשמישתא היא. הילכך הוי ליה כקוטרא ובית הכסא (ב"ב כג ע"א) דאידי ואידי היזק תדיר הוא והיזיקא דמטי מיניה צערא לגופיה דחבריה הוא הלכך כקוטרא ובית הכסא דמי, דלא קיימא להו חזקה. 
ועוד דגבי חצר וכיוצא בה דאע"ג דלא מיכוין (דלא חזי) לא סגיא דלא חזי, מעיקרא כי קא מחזקי באיסורא ודאי קא מחזיק, כדדרשינן בפרק חזקת הבתים (לקמן ס, א) מקרא ד"וירא את ישראל שוכן לשבטיו" מה ראה? ראה שאין פתחיהן מכוונין זה לזה, אלמא...  איסורא נמי איכא ולית ליה חזקה דאין חזקה לאיסורין. וה"ה גבי פתח כנגד פתח דחד טעמא הוא.


חידושי הרשב"א מסכת בבא בתרא דף ב עמוד א 
איכא מרבוותא ז"ל דפירשו דאפי' למ"ד היזק ראיה שמיה היזק וכל שרצו בונין את הכותל בעל כרחן ה"מ בעיר חדשה וכ"ש במקום שנהגו ממש לגדור אבל במקום שנהגו כולן שלא להקפיד על היזק ראיה אין מחייבין אותן לבנות אלא אם רצה כונס לתוך שלו ובונה, והביאו ראיה מהיזק ראיה דגנה דחמיר טפי מהיזק דחצר דאפי' מאן דאמר דלא שמיה היזק בחצר בגנה מודה וכדאמרי' בגמ' גינה שאני ואפ"ה משמע בגמ' דדוקא סתם גנה מחייבין אותו הא מקום שנהגו שלא לגדור אין מחייבין אלמא כל שכן בחצר דלא חמיר כולי האי דאם נהגו שלא לגדור אין מחייבין,
ואין דינם יפה בעיני דאפי' תמצא לומר דבגנה מקום שנהגו שלא לגדור אין מחייבין אותו בחצר מחייבין אותו ולא אמרו בגמ' דגינה חמירא אלא למ"ד היזק ראיה לא שמיה היזק אבל למ"ד שמיה היזק ודאי חצר חמור טפי, 
ותדע לך דאפי' במקום שנהגו שלא לגדור בחצר מחייבין אותו מדקתני במתני' הכל כמנהג המדינה ואמרי' עלה בגמ' הכל לאיתויי הוצא ודפנא ומדקאמרי' לאיתויי הוצא ודפנא ולא קאמר לאיתויי כל מידי ואפי' מחצלת ש"מ שאין הולכין אחר המנהג בפחות מהוצא ודפנא דמנהג טעות הוא וכן כתב רת"ם ז"ל, וכיון שכן הגע עצמך בפחות מהוצא ודפנא אין מנהגם מנהג, שלא לגדור כלל לא כל שכן, ואפי' תאמר דשאני התם דכיון שמקפידין אין שמירתן בפחות מיכן שמירה לפי שצריך לצעוק תמיד על חבירו כשתפול מחיצתו ומה בכך כבר נהגו שלא להקפיד על מה שמזיקו בין נפילה לבנין. ועוד דאפי' בגנה נמי מוכח בירושלמי דאפי' במקום שנהגו שלא לגדור מחייבין אותו דגרסי' התם תני בגינה בין מקום שנהגו לגדור בין מקום שנהגו שלא לגדור כופין אבל בבקעה מקום שנהגו לגדור כופין מקום שנהגו שלא לגדור אין כופין, ולפ"ז הא דאמרי' בגמ' וכן בגנה סתם כמקום שנהגו לגדור דמי ומחייבין אותו לאו למימרא דבמקום שנהגו שלא לגדור אין מחייבין אלא איידי דבעי למימר דבקעה סתם כמקום שנהגו שלא לגדור ואין מחייבין אמר דגנה סתם מחייבין שכן דרכם לקרב הענינים, כנ"ל:

עוד יש מרבוותא ז"ל שפי' דכולה מתני' בשאין אחד מהם רוצה לכנוס בתוך שלו לפי שחבירו אומר לו לא אסייע עמך אא"כ נבנה כבניני העיר או השותפין אבל אם רצה לכנוס בתוך שלו כונס ובונה כמה שירצה ואפי' בהוצא ודפנא, 
ותדע לך שלא הוזכר חיוב בנין אבנים או לבנים אלא במקום שבונין באמצע אבל בזמן שזה בונה וזה בונה כגון שני גגים בשני צדי רה"ר ואי נמי גג הסמוך לחצר חבירו לא הוזכר שם אלא מעקה דמשמע כל דהוא, ואף על גב דגבי שני גגין בשני צדי רה"ר אמרי' (ו' ב') לא ניחא לי דתתרע אשיתאי דמשמע בנין אבנים שהוא מכביד על הגג, לא מתורת חיוב אמרו אלא שדרכן של בריות בכך כשבא לבנות בתוך שלו אינו בונה עראי כדי לא יהא זקוק לבנות תמיד, 
ואינו מחוור בעיני כלל שהרי כל עצמן לא אמרו במשנתינו שכופין זא"ז לבנות גויל וגזית אלא כדי שלא יהא זה צריך להזמין את חבירו בכל יום בב"ד להקים מחיצתו הנופלת וכיון שכן מה לי שאינו כונס לתוך שלו מה לי כונס, 
ועוד דהא מתני' בכופין זא"ז קא מיירי שזה אומר גזית נבנה וזה אומר לא כי אלא כפיסין או הוצא ודפנא כדי שלא יתמעט תשמיש חצרי ובכי הא הוא דקתני בונין את הכותל כמנהג המדינה, ואם איתא בשופטני עסקינן כשרואה זה שב"ד מחייבין אותו בעל כרחו לתת שלשה טפחים בקרקע ודמי יתירי בגויל וגזית יכנוס לתוך שלו ויבנה מחיצה של הוצא כמו שירצה, ועוד שבזה נחלקו רב הונא ורב חסדא לקמן גבי שתי חצרות זו למעלה מזו דרב הונא אמר תחתון בונה מכנגדו ועולה כלומר הוא לבדו בלא סיוע של עליון לפי שהעליון יכול לומר לו איני צריך ליסוד שאני יכול לבנות עראי בתוך שלי ואפי' בהוצא, ורב חסדא סבר עליון מסייע מלמטה דקסבר דאף זה בונה בעל כרחו כמנהג המדינה וצריך הוא ליסוד שאם אין יסוד אין בנין וקיי"ל כרב חסדא ותניא התם כותיה וכן פי' הראב"ד ז"ל וכן עיקר לפי שיכול זה לומר לו אף כשתכנוס בתוך שלך איני רוצה להיות עמך בכל שעה בדינא ודיינא:

שו"ת הרשב"א חלק ב סימן רסח 

שאלת: מנהג, באיזה ענין ראוי להסמך עליו? 

תשובה: לא הודעתני, על איזה מנהג אתה שואל: אם על מנהגי איסור והתר, או על מנהגי דיני ממונות, או על שניהם. על כן, אצטרך להרחיב עמך בזה. דע: כי דרכי המנהג באיסור והתר רבים. יש מנהג פשוט בכל ישראל, ואסור לעבור עליו בכל מקום, כשל תורה, ואי אפשר לישאל עליו, כמו שאי אפשר לישאל על אסורין של תורה. והרי הגדרים והתקנו', שגדרו ותקנו בבתי דינין של ישראל, לעשות סייג תקנו. כגון תקנות גזרות שגזר. דניאל וחבריו, ושמנה עשר דבר אשר גזרו תלמידי שמאי והלל. ובשולי נכרי', וגבינה שלהן, ושמנן: לולי שהיא גזרה שאין רוב הצבור יכולין לעמוד בה, ולא פשט איסורן ברוב ישראל. ועמדו בית דין של אחריהם, והתירוהו. ואחרים רבים, כיוצא באלו. שכל אלו גזרות ומנהגים, הנהיגו חכמי ישראל ובית דין הגדול, את ישראל. 

ויש מי שגדר ותקן, אפילו חכם אחד, להרחיק מאיסורי תורה, ופשט איסורו בכל ישראל, כגון כחל. שאמרו: רב בקעה מצא, וגדר בה גדר. 

ויש מנהג, נהגו ברוב מקומות, הנהיגם גדולי הדור. ועם כל זה, יש מקום שהנהיג בו גדול המקום התר, והעמידו על דינו. ואותו המנהג, אסור בכל המקומות, ובאותו המקום מותר לאנשי המקום. כבשר עוף בחלב, שנהגו איסור בכל המקומות. ובמקומו של רבי יוסי הגלילי, העמידו אותו על דינו. והיו אוכלין אותו, לפי שאין לו חלב אם. 
...
עוד יש מנהגין, שהוא נותן ואף על פי שלא הסכימו עליו, לא בית דין הגדול ולא אפי' בני המדינה במקומם, אלא שהוא מנהג לעשות כן, ואין אדם מקפיד עליו...  וכן למדין ממנהג המדינה, אף על פי שלא הסכימו עליו. כאותה ששנינו: מקום שנהגו לבנות גויל, גזית, כפסין, לבני', בונין. הכל, כמנהג המדינ'. ופרשו: הכל; לאיתויי הוצא ודפנ'. ומ"מ, אם נהגו שלא להקפיד כלל, על היזק ראיה שעל הבתים, וחצרות, מנהג בטעות הוא, ואינו מנהג. שאין מחול' ההקפדה, אלא בממונות, שאדם רשאי ליתן את שלו, או ליזוק בנכסיו. אבל אינו רשאי לפרוק גדרן של ישראל, ושלא לנהוג בצניעות, ובגורם להסתלק שכינה מלישראל הוא. דתנן: לא יפתח אדם חלונותיו לחצר השותפין. וגרסינן עלה בגמרא: מנא הני מילי? אמר רבי יוחנן, דאמר קרא: וישא בלעם את עיניו, וירא את ישראל שוכן לשבטיו. מה ראה? ראה שאין פתחיהן מכוונין זה לזה. אמר: ראויין אלו שתשרה שכינה ביניהן. 

וזהו שאמרו בגמרא: הכל; לאתויי מאי? לאתויי הוצא ודפני. ולא אמרו: לאתויי כל מילי, ואפילו פחות מהוצ' ודפנא. דאלמא: עד הוצא ודפנא, תלי במנהגא. אבל פחות מכאן, מנהג בטעות הוא, ואינו מנהג. וכן פר"ת ז"ל. וממנה אתה למד, למקום שנהגו שלא להקפיד כלל, שאינו מנהג; וכל שכן! גנה ובקעה, שתלו אותן במשנתינו במנהג ממון, הוא משום עין הרע שאסור. ועומד על שדה חברו, בשעה שהיא עומדת בקמותיה, והרי אלו אינן מקפידין, ורשאין. 

ואפשר לומר, דהיינו נמי דתנו ההוא דינא, דמקום שנהגו ומקום שלא נהגו, גבי גנה ובקעה. ולא תנן ליה, לעיל מנייהו, בחצר השותפין, למ"ד היזק ראיה שמיה היזק. וקרוב אני לומר, שאפילו מוחל לו בפירוש, לא יועיל, שיוכל לומר לו: סבור הייתי לקבל, ואיני יכול. ובקוטרא ובבית הכסא, דייני ויותר כבר לסבול מהם. ויש לי על מה שאסמוך ב
סברא זו, מן הירושלמי. אלא שאין זה מקום אריכות. וזו צריכא רבא /בד"ל: רבה/, מההיא דפרק המדיר, בפלוגתא דרבי מאיר וחכמים, במתניתין: דאלו שכופין להוציא. וכן מנהג התגרים, שנוהגים כן תמיד, אף על פי שלא הסכימו בכך, ולא התנו כן, לא הם ולא בני העיר, אלא שנוהגים לעשות כן תמיד. מן הסתם, על מי שנושא ונותן סתם, על הדבר הנוהג, הוא עושה, וכאלו התנו ביניהן בפירוש, או שתקנו להם בית דין. 

רא"ש מסכת בבא בתרא פרק א סימן ב 
ב ושותפין שחלקו את החצר ולא בנו כותל בינייהו ואחר כמה שנים תבע האחד לבנות כותל ביניהם ושכנגדו טוען הנה מחלת לי על היזק ראיה שאני מזיקך ונתת לי או מכרת לי והחזקתי בו כמה שנים אין טענתו טענה. ולא שייך כאן חזקה דטעמא דחזקה היינו כיון דשתק ולא מיחה הפסיד היינו דוקא היכא שהמחזיק הוא מזיק ואינו ניזק כגון מי שיש לו חלון פתוח לחצר חבירו והחזיק בו שלש שנים. אבל הכא מצי למימר למה היה לי למחות יותר ממך והלא הייתי מזיקך כמו שהיית מזיקני והייתי מצפה אולי תפתח אתה לתבוע. ועוד דלא דמי האי היזק להיזקא דחלון דהתם לאו היזק תדיר הוא שהחלון עשוי לאורה ולא להסתכל בו לחצר חבירו ואסור לו להסתכל במעשה חבירו כדאמרינן גבי גינה אבל חצר שמשתמש בכניסה ויציאה ואי אפשר שלא יסתכל בתשמיש חבירו דמי האי היזקא לקוטרא ובית הכסא דאמרינן לקמן (דף כג א) דלית להו חזקה הלכך צריך לסייעו בבנין הכותל. אבל אם יש עדים שמחלו השותפין זה לזה על היזק ראיה שוב אין יכולין לחזור בהן. אף על פי שהאומר לחבירו קרע כסותי ושבר כדי יכול לחזור בו ויתחייב חבירו בהיזקו אחר שחזר בו. שאני הכא דתביעת ממון יש ביניהן שנתחייב כל אחד לחבירו לסייעו בבנין הכותל והוי כמו שנתחייב לו מנה ומחלו לו עליו שזכה במחילתו בלא קנין:

חידושי הרמב"ן מסכת בבא בתרא דף נט עמוד א 
ומסתברא כותיה שאני אומר קוטרא ובית הכסא לפי שהן נזקין בגוף אין להם חזקה, לא אמרו חזקה בנזקין אלא בנזקי ממון דאמת המים וסיד וסלעים והשנויין עמהם (י"ז א') שאין נזקן אלא בכותלו של חברו, אדם מוחל על כותלו אפילו יפיל אותו ממש, אבל קוטרא ובית הכסא שהוא עצמו ניזוק ומצטער בהם אין להם חזקה, וזהו טעמו של רב יוסף (כ"ג א') בקורקור, שהאסטניסין ואניני הדעת מצטערין ונזוקין הן בכך, והוא הדין וכל שכן בהיזק ראיה דנזקי אדם באדם הוא, אי משום עין רעה אי משום לישנא בישא אי משום צניעותא, ועוד מי ידע כמה מטי ליה דלמחול, ועוד דאפילו מחל הניזק כיון דודאי אסור הוא למזיק להזיקו בראיה ולהסתכל בו לדעת ואין אדם יכול ליזהר בכך לעמוד כל היום בעצימת עינים, על כרחנו נאמר לזה סתום חלונך ואל תחטא תדיר, וזהו טעמם של גאונים שדנו ברבוי הדרך אין לו חזקה מפני שהוא צער בגוף, כענין ששנינו (כ' ב') איני יכול לישן מקול הנכנסים והיוצאין דאמר סבור הייתי לקבל ועכשיו איני יכול לקבל כמו שאמר' בירושלמי וכתיבנא לה בדוכתה לעיל (כ"ג א').

הרב יעקב ישראל קנייבסקי, (הסטייפלר), קהילות יעקב בבא בתרא סימן ה עמ' כד (סוף ד"ה: ונראה שיש)
דהנה בעיקר דין היזק ראייה איכא שלושה עניינים "היזק גופו"; ו "היזק לממונו"; ו"איסורא". 
דכל המציץ בחצר חברו בשעה שהוא עושה מילי דצניעותא ומתבייש בזה, הרי זה צערא דגופא, ובזה כולי עלמא מודי דהיזק ראייה שמיה היזק. 
אלא דהאי מאן דאמר דסובר היזק ראיה לא שמיה היזק סובר דחברו יכול להזהר שלא לעשות מילי דצניעות בחצרו.
וראיה לזה, דהא היכא שכבר היה כותל ונפל, כולי עלמא מודו דהיזק ראיה שמיה היזק משום שכבר הורגלו למילי דצניעותא כמבואר בגמרא. [עיין תוס' ב ע"ב  ד"ה "נפל שאני"]  
וכן מגג לחצר כולי עלמא מודי דשמיה היזק משום דלדידך לא קביעא תשמישא ולא ידענא לאצטנועי. [עיין רש"י ריש ג ע"א ד"ה דאיצטנע מינך"]. הרי מבואר דכל הרואה במילי דצניעותא דחברו לכולי עלמא שמיה היזק . רק דהאי מאן דאמר דסובר היזק ראיה לא שמיה היזק, סובר דבכל חצר דעלמא יכול חברו להיזהר מלעשות מילתא דצניעותא וכמו שנ"תבאר. 
והאי מאן דאמר דבכל חצר היזק ראיה שמיה היזק , יש לפרש בב' אופנים:
[א] דיש לומר דאיהו סובר דבכל חצר א"א להשמר ממילי דצניעותא וממילא אית לי צערא דגופא מהסתכלות חברו בשלו.
[ב] ויש לפרש דמודה שבאמת יכולים להיזהר ממילתא דצניעותא, אלא דאם כן נמצא שמחמת הסתכלות וראיה של חברו הוא מונעו לזה מלהשתמש השתמשות צנועה ככל צרכו בחצרו , והוי ליה ע"י ראייתו כמזיק את חצרו , דהא מצמצם ומעכב עליו תשמישי החצר. ומשום הכי מחוייב לגדור , כעניין היזק ממונו משום שמפסידו תשמישים בחצר  [לשון הרא"ש בתשובותיו (כלל צ"ח סימן י')"והגינה נפסדת כי אינו יכול להשתמש בה תשמיש צנוע מפני היזק ראייתו"]
[ג] ועוד בה שלישי שמחוייב לגדור בשביל להציל את עצמו מן החטא. שהרי אסור להסתכל בדחבריה וכופין אותו לעשות מחיצה למען לא יהא חוטא בזה..

מטרת בניית הכותל
נימוק"י:
וטעמא דבעינן שיעורים גדולים כל כך אף על פי שאינו אלא משום היזק ראיה, משום דחיישינן שמא יפול ויצטרך להתעצם עמו בבית דין ובין כך ובין כך יהא מזיקו בהיזק ראיה. ומינה שמעינן דאפילו רצה אחד מהם לכנוס בתוך שלו ולבנות משלו בהוצא ודפנא, חברו כופהו שיבנו בין שניהם גויל או גזית כפי המנהג דשמא יפול ויצטרך להתעצם עמו בבית דין. 
והרא"ה ז"ל מוסיף בה דברים, דאפילו בא לכנוס בתוך שלו ולבנות גויל או גזית, חברו מעכב עליו משום דאמר ליה אם אתה עושה כן לא יהא לי רשות לסמוך עליו  [ראב"ד ו ע"ב: " שלא אמרו גויל וגזית וכפיסין אלא מפני סמיכת תקרה שיכלו לסמוך עליהם, אבל להנצל מהיזק ראיה אפילו בהוצא"]
ואפילו אמר ליה אנא יהיבנא לך רשותא למסמך, מצי אמר ליה אי במכר לא בעינא השתא למזבן, ואי במתנה לא ניחא לי דכתיב: "ושונא מתנות יחיה"  ...
וכיון דפרישנא דהני שיעורי נאמרו כדי שיתקיים הכותל נראה כפי אותם המפרשים, דאם נעשית הכותל מסיד או מענין אחר יותר קיים עד שיתקיים בבציר משיעורים אלו על פי אומנין בקיאין רשאי, דאין לדיין אלא מה שעיניו רואות. דכותל דמתניתין משמע שאינו אלא מטינא, מדאמרינן בגמרא [דף ג א] עלה "הני מילי בטינא" ולא אמרו סידא .


